VS002638
Datum: 2008-05-27T02:00:00.000+02:00
datum_sodbe_i_stopnje: 2013-03-26T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe okolčja in stegnenice in njihove posledice
fischer: hudi primeri
odskodnina: 75.500 EUR
opombe: II Ips 285/2014 Reviziji tožeče stranke je bilo delno ugodeno - za 5.000 EUR je bila zvišana odškodnina za duševne bolečine zaradi zmanjšanja življenjske aktivnosti.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 55 do 60 let

Zaposlen kot obhodni čuvaj na deponiji.

## Škodni dogodek

Prometna nesreča, oškodovanec je bil sopotnik v avtu, ki ga je vozila njegova hči.

## Poškodba

Izpah levega kolka, zlom sklepa ponvice levega kolka, prelom zoba drugega vratnega vretenca, prelom petega rebra, raztrganine korena nosu in nosnega krila, rana na nosu, pretres možganov, udarec in odrgnina čela. Stres ob dogodku je botroval k razvoju akutne stresne reakcije oz. psihičnemu šoku, ki je trajal nekaj dni.

## Telesne bolečine

30.000 EUR Hude telesne bolečine - 3 - 4 tedne, srednje hude telesne bolečine - 2 do 3 mesece, lahke telesne bolečine - 3 mesece, ko so se občasno povečale do srednje hudih; lahke telesne bolečine bo trpel tudi v naprej.

#### Hospitalizacija

54 dni; naravnanje kolka v splošni anesteziji; operacija v splošni anesteziji, kirurška oskrba nosu v lokalni anesteziji.

#### Ambulantno zdravljenje

Številni pregledi pri specialistih (17x), ambulantna fizioterapija 15x, številni pregledi pri osebnem zdravniku.

#### Rehabilitacija

Fizioterapija v zdravilišču 21 dni.

#### Nevšečnosti med zdravljenjem

Nošenje mavčne kravate 6 dni, nošenje mehke Schanzove ovratnice 45 dni, hoja z berglami 6 mesecev, 60 RTG, računalniška tomografija kolka, vratne hrbtenice in glave; elektrostimulacije živca, odstranitev šivov, urinski kateter, EMG, prevezi, jemanje antibiotikov, lokalno hlajenje. Zdravljenje je trajalo skupaj eno leto.

## Strah

2.500 EUR Primarni zelo hud strah - neposredno pred in ob trčenju, zelo hud sekundarni strah - do zagotovila zdravnikov, da njegovo življenje ni ogroženo; srednje hud sekundarni strah - dokler je bil podvržen operacijam, preiskavam, dokler so trajale bolečine in številni zapleti in zaradi omejitev pri gibanju; blag sekundarni strah - dokler se ni zaključilo ambulantno zdravljenje; zmeren sekundarni strah v obliki tesnobnosti zaradi zdravstvenega stanja, bolečin; občasno se ta pojavlja tudi kot trajna posledica.

## Zmanjšanje življenjske aktivnosti

40.000 EUR Anatomske in funkcionalne posledice. Ostala mu je omejena gibljivost vratu (pri pogledu v desno za polovico). Ima protezo v kolku, zaradi česar se mora izogibati hoje po neravnem terenu in nenadnim večjim obremenitvam. Pojavlja se mravljinčenje in nemoč v rokah. Ima pomoč pri oblačenju, nosi plenice, je impotenten. Razvil se je postkomocionalni sindrom zaradi pretresa možganov - za duševno motnjo so značilni glavoboli, razdražljivost, anksioznost, motnje razpoloženja, povečana občutljivost na alkohol - trajalo prbl. 6 mesecev; razvila se je posttravmatska stesna motnja - nespečnost, razdraženost, moreče sanje, odklonilnost, depresivnost. Ker znaki niso bili zdravljeni pravočasno, so se razvili v hujšo obliko. Je pa imel oškodovanec psihične težave že pred nesrečo. Prilagoditvena motnja. Ne more se ukvarjati s športom, ne more opravljati istega dela kot pred poškodbo. Je zagrenjen, togoten, socialno odmaknjen, nekoncentriran, paranoidno naravnan. Trpi nevropatske bolečine. Trajne bolečine v kolku zaradi katerih bo moral vse življenje jemati zdravila s stranskimi učinki.

#### Opis invalidnosti

Pred nesrečo zaradi klavstrofobije invalid III. kategorije, po nesreči invalid I. kategorije.

## Skaženost

3.000 EUR Opazno šepa, občasno hodi s pomočjo palice. Trpi zaradi atrofične muskulature levega stegna in krajše noge, zaradi česar nosi čevlje z 1 cm višjo peto. Neprijetno mu je, ko mora svoje stanje pojasnjevati drugim. Osebnostno je spremenjen, spremenjena je njegova samopodoba (togost, pesimistična naravnanost).

---

OZ člen 179